Dužnosnici američkog Ministarstva obrane su priopćili da će general potpukovnik Ricardo Sanchez uskoro biti zamijenjen na položaju glavnog zapovjednika snaga u Iraku. U Pentagonu ističu kako ovaj potez nije u vezi s time kako se general Sanchez nosio sa skandalom vezanim uz zlostavljanje iračkih zatvorenika. Po njima, riječ je o promjenama koje se odvijaju unutar općeg restrukturiranja zapovjednog američkog ustroja u Iraku prema kojem će general s višim činom zauzimati zapovjedni položaj. Do ovog dolazi dva dana nakon što je vojska opovrgnula izvješća kako je general Sanchez možda bio svjedokom zlostavljanja zatvorenika.